wickkiey/tamil-wikipedia-chunked huggingface dataset:
# அப்துல் சத்தார் எதி

## ஆரம்பகால வாழ்க்கை

எதி, 1920-களின் பிற்பகுதியில் பிரித்தானிய இந்தியாவின் குசராத்து மாநிலத்தில் உள்ள பன்த்வாவில் ஒரு மேமன் குடும்பத்தில் பிறந்தார். தனது வாழ்க்கை வரலாற்றில், சாப்பாட்டுக்காக தனது தாயார் தனக்கும், இன்னொருவர் ஏழைக் குழந்தைக்கும் 1 பைசாவை கொடுப்பார் என்று கூறியுள்ளார். தனக்கு பதினொரு வயதாக இருந்தபோது, தனக்கு தாயார் பக்கவாதத்தால் முடங்கி, எதிக்கு 19 வயதாக இருந்தபோது அவர் இறந்தார். இவரது தனிப்பட்ட அனுபவங்களும், நோயின் போது இவரது தாயைக் கவனித்துக்கொண்டது. வயதான, மனநலம் பாதிக்கப்பட்ட மற்றும் சவாலானவர்களுக்கு ஒரு சேவை முறையை உருவாக்க இவரைத் தூண்டியது. இந்தியாவின் பிரிவினை 1947-இல் எதியையும் அவரது குடும்பத்தினரையும் பாக்கித்தானுக்கு குடிபெயர வழிவகுத்தது. பின்னர் அவர் ஒரு மொத்த கடை சந்தையில் வேலை செய்ய கராச்சிக்கு மாறினார். இவர் ஆரம்பத்தில் ஒரு சுற்றி திரிந்து விற்பனை செய்பவராக இருந்தார். பின்னர் கராச்சியில் மொத்த சந்தையில் துணியை விற்கும் தரகு முகவராக ஆனார். சில ஆண்டுகளுக்குப் பிறகு, இவர் தனது சமூகத்தின் உதவியுடன் ஒரு இலவச மருந்தகத்தை நிறுவினார்.
# அப்துல் சத்தார் எதி

## ஆரம்பகால வாழ்க்கை

### எதி அறக்கட்டளையின் ஆரம்ப நாட்கள்

அப்துல் சத்தர் எதி, குழந்தையாக இருந்தபோது எதி அறக்கட்டளையினைத் துவங்கும் எண்ணம் பிறந்தது. பதினொரு வயதில், எதியின் தாய் மனநலம் பாதிக்கப்பட்டு பக்கவாதத்தால் முடங்கினார். இளம் அப்துல் சத்தார் எதி தனது தாயின் கவனிப்பில் தன்னை அர்ப்பணித்துக் கொண்டார். மேலும் அவருக்கு தினமும் உணவு, குளியல் மற்றும் ஆடை உடுத்துவது போன்ற பணிகளை ஏற்றுக்கொண்டார். அவரது மோசமடைந்துவரும் மன மற்றும் உடல் நிலை எதியின் மனதில் நீடித்த தாக்கத்தை ஏற்படுத்தியது. இதன் விளைவாக, இவர் உயர்நிலைப் பள்ளியை விட்டு வெளியேறி, தனது தாயின் உடல்நலத்தில் கவனம் செலுத்தினார். எதியின் தாய் இவரது பத்தொன்பததாவது வயதில் இறந்தார். தனது தாயின் மரணம் இதேபோன்ற நோய்களால் பாதிக்கப்பட்ட மற்ற சக பாக்கி்த்தானியர்களை கவனிக்க இவருக்குள் எண்ணம் தோன்றியது. 1947-இல் இவரது குடும்பம் பாக்கித்தானுக்கு குடிபெயர்ந்த பிறகு, எதி மற்ற சமூக உறுப்பினர்களின் உதவியுடன் ஒரு இலவச மருந்தகத்தை நிறுவினார். பாக்கித்தானில் சுகாதாரத் துறையை நிறுவுவதற்கும் மேம்படுத்துவதற்கும் அவருக்கு "எதி டிரஸ்ட்" என்று அழைக்கப்படும் மக்களுக்கான தனிப்பட்ட நல அறக்கட்டளையை நிறுவ உதவியது. பொது மக்களிடம் இருந்து பெறப்பட்ட நிதியுதவியின் மூலமாக ரூபாய் 2 இலட்சம் எதி தொண்டு நிறுவனத்திற்கு கிடைத்தது. மேலும் இவரின் கடின உழைப்பு மற்றும் விடாமுயற்சியின் மூலமாக ஒரு மகப்பேறு இல்லம் மற்றும் அவசர முதலுதவி வண்டி போன்ற மற்ற மருத்துவ சேவைகளையும் இவரின் தொண்டு நிறுவனம் செய்தது. தனது தொண்டு நிறுவனத்தின் ஒவ்வொரு செயல்பாடுகளிலும் இவர் தன்னை முழுமையாக ஈடுபடுத்திக் கொண்டார். மக்களுக்கு சேவையாற்றும் உன்னதமான நோக்கத்திற்காக இவரின் தொண்டு நிறுவனம் மக்களிடம் நிதியுதவி திரட்டியது. எதி அறக்கட்டளை உறவுகள் அல்லாத சடலங்களை புதைப்பது அல்லது பேரழிவுகள் போன்ற நிவாரணத்திற்கு உதவுவது போன்ற ஒவ்வொரு மனிதாபிமான காரணங்களுக்கும் இவர்களின் தொண்டு நிறுவனம் ஒரு குறிப்பிட்ட தொகையினை ஒதுக்கியது..  
இவர் 2009 இல் தேசிய பொது வானொலியில் பேசும்போது "நடைபாதையில் மக்கள் கிடப்பதை நான் கண்டேன் &nbsp; . . . கராச்சியில் காய்ச்சல் பரவியது, அவர்களுக்கு சிகிச்சையளிக்க யாரும் இல்லை. எனவே நான் பெஞ்சுகளை அமைத்து மருத்துவ மாணவர்களை தன்னார்வத் தொண்டுக்கு அழைத்துச் சென்றேன். நான் பணமில்லாமல் இருந்தேன். தெருவில் நன்கொடைகளை கேட்டுப் பெற்றுக் கொண்டேன். மக்கள் கொடுத்தார்கள். எனது வேலையைத் தொடங்க இந்த 8-க்கு -8 அறையை வாங்கினேன். " என்று கூறினார்.  
20 வயதில் எதி ஒரு தன்னார்வலராக மேமன் தொண்டு நிறுவனத்தில் சேர்ந்தார். இருப்பினும், இது மேமன் மக்களுக்கு மட்டுமே சென்றது என்பதை புரிந்துகொண்டவுடன், தனது மேலதிகாரிகளை எதிர்கொண்டு ஒரு சுயேச்சையான மருத்துவ மையத்தை உருவாக்கினார். இவர் எடுத்த நிலைப்பாட்டின் காரணமாக மேமன்கள் தன்னைக் கொன்றுவிடுவார்கள் என்று அஞ்சினார். எனவே தன்க்கான பாதுகாப்பையும் அறிவையும் தேடி நாட்டை விட்டு வெளியேறினார். எதி ஐரோப்பாவுக்குச் சென்று நன்கொடைகளைக் கேட்டு உரோம் வழியாக இலண்டனுக்குச் சென்றார். இலண்டனில் இவர் இருந்த நேரம், ஐக்கிய இராச்சியத்தில் அமைக்கப்பட்ட சமூக நலத் திட்டங்களை ஆராய்வதற்கு இவரை அனுமதித்தது, மேலும் இவர் தனது மீதமுள்ள தொண்டு பணிகளை அடிப்படையாகக் கொண்டார். ஏழைகளுக்கு உதவுவதற்காக தனது வாழ்க்கையை அர்ப்பணிக்க எதி தீர்மானித்தார். அடுத்த அறுபது ஆண்டுகளில் இவர் பாக்கித்தானில் பொதுநல முகத்தை ஒற்றைக் கையால் மாற்றினார்.
# அப்துல் சத்தார் எதி

## எதி அறக்கட்டளையும் பில்கிஸ் எதி அறக்கட்டளையும்

ஏழைகளுக்கு உதவுவதற்காக தனது வாழ்க்கையை அர்ப்பணிக்க எதி தீர்மானித்தார். அடுத்த அறுபது ஆண்டுகளில், இவர் பாக்கித்தானில் பொதுநல முகத்தை தனது ஒற்றைக் கையால் மாற்றினார். எதி "எதி அறக்கட்டளை"யை நிறுவினார். கூடுதலாக, இவர் ஒரு பொதுநல அறக்கட்டளையையும் நிறுவினார். ஆரம்பத்தில் ஐந்தாயிரம் ரூபாயுடன் "எதி டிரஸ்ட்" என்று பெயரிடப்பட்டது. இந்த அறக்கட்டளை பின்னர் "பில்கிஸ் எதி டிரஸ்ட்" என மறு பெயரிடப்பட்டது. ஏழைகளுக்கான பாதுகாவலராகக் கருதப்படும் எதி ஏராளமான நன்கொடைகளைப் பெறத் தொடங்கினார். இது இவரது சேவைகளை விரிவுபடுத்த அனுமதித்தது. இன்றுவரை, எதி அறக்கட்டளை அளவு மற்றும் சேவை இரண்டிலும் தொடர்ந்து வளர்ந்து வருகிறது. தற்போது பாக்கித்தானில் மிகப்பெரிய பொதுநல அமைப்பாக உள்ளது. ஆரம்பத்தில் இருந்தே, எதி அறக்கட்டளை கைவிடப்பட்ட 20,000-க்கும் மேற்பட்ட குழந்தைகளை மீட்டு, 50,000-க்கும் மேற்பட்ட அனாதைகளுக்கு மறுவாழ்வு அளித்து, 40,000 -க்கும் மேற்பட்ட செவிலியர்களுக்கு பயிற்சி அளித்துள்ளது. இது கிராமப்புற மற்றும் நகர்ப்புற பாக்கித்தானில் 330 க்கும் மேற்பட்டபொதுநல மையங்களை நடத்துகிறது. அவை உணவு சமையலறைகள், புனர்வாழ்வு இல்லங்கள், கைவிடப்பட்ட பெண்கள் மற்றும் குழந்தைகளுக்கான தங்குமிடங்கள் மற்றும் மனநலம் பாதிக்கப்பட்டவர்களுக்கு மருத்துவமனைகள் ஆகியவை.  
எதி அறக்கட்டளை முற்றிலும் தனியார் நன்கொடைகளால் நிதியளிக்கப்படுகிறது. இனம் அல்லது மதம் ஆகியவற்றைப் பொருட்படுத்தாமல் மக்களுக்கு இந்த உதவி வழங்கப்படுகிறது. இது உலகின் மிகப்பெரிய தன்னார்வ முதலுதவி வண்டி சேவையை இயக்குகிறது (1,500 ) மற்றும் 24 மணி நேர அவசர சேவைகளை வழங்குகிறது. இது இலவச நர்சிங் ஹோம்ஸ், அனாதை இல்லங்கள், மருத்துவமனைகள், பெண்கள் தங்குமிடங்கள் மற்றும் போதைப் பழக்கத்திற்கு அடிமையானவர்கள் மற்றும் மனநலம் பாதிக்கப்பட்ட நபர்களுக்கான மறுவாழ்வு மையங்களையும் இயக்குகிறது. இது ஆப்பிரிக்கா, மத்திய கிழக்கு, காக்கேசியா, கிழக்கு ஐரோப்பா மற்றும் அமெரிக்காவிலும் நிவாரண நடவடிக்கைகளை நடத்தி வருகிறது. 2005 ஆம் ஆண்டில், கத்ரீனா சூறாவளிக்குப் பின்னர் நிவாரணப் பணிகளுக்கு அறக்கட்டளை 100 000 அமெரிக்க டாலரை நன்கொடையாக அளித்தது.  
இவரது மகன் பைசல் எதி, மனைவி பில்கிஸ் எதி மற்றும் மகள்கள் ஆகியோர் இவரது உடல்நலக்குறைவின் போது அமைப்பின் அன்றாட நடவடிக்கைகளை நிர்வகித்தனர்.
# அப்துல் சத்தார் எதி

## பயண சிக்கல்கள்

1980-களின் முற்பகுதியில், லெபனானுக்குள் நுழைந்தபோது எதியை இஸ்ரேலிய துருப்புக்கள் கைது செய்தனர். 2006 ஆம் ஆண்டில், கனடாவின் தொராண்டோவின் ஒன்ராறியோவில் 16 மணி நேரம் தடுத்து வைக்கப்பட்டார். ஜனவரி 2008 இல், நியூயார்க் நகரில் உள்ள ஜான் எஃப். கென்னடி விமான நிலையத்தில் உள்ள அமெரிக்க குடிவரவு அதிகாரிகள் கடவுச்சீட்டு மற்றும் பிற ஆவணங்களை பறிமுதல் செய்த எட்டு மணி நேரத்திற்கும் மேலாக இவரை விசாரித்தனர். அடிக்கடி தடுத்து வைக்கப்பட்டுள்ளதைப் பற்றி கேட்டபோது, "என் தாடி மற்றும் உடை பற்றி மட்டுமே நான் யோசிக்க முடியும்" என்று கூறினார். ஒரு பாரம்பரிய உடை மற்றும் நீண்ட தாடியுடன் இவரது தோற்றம் பயண அதிகாரிகளை இவரை விசாரிக்க வைக்க தூண்டியது.
# அப்துல் சத்தார் எதி

## தனிப்பட்ட வாழ்க்கை

1965-ஆம் ஆண்டில் எதி மருந்தகத்தில் பணிபுரிந்த ஒரு செவிலியரான பில்கிஸை எதி மணந்தார். இவர்களுக்கு நான்கு குழந்தைகள், இரண்டு மகள்கள் மற்றும் இரண்டு மகன்கள் இருந்தனர். பில்கிஸ் கராச்சியில் உள்ள தலைமையகத்தில் இலவச மகப்பேறு இல்லத்தை நடத்தி வருகிறார். மேலும் திருமணமாகாதவர்கள் உட்பட கைவிடப்பட்ட குழந்தைகளை தத்தெடுக்க ஏற்பாடு செய்கிறார். எதி தனது சன்யாச வாழ்க்கை முறைக்கு பெயர் பெற்றவர். இரண்டு ஜோடி ஆடைகளை மட்டுமே வைத்திருந்தார், ஒருபோதும் தனது அமைப்பிலிருந்து சம்பளம் வாங்கவில்லை. தனது அமைப்பின் அலுவலகத்திற்கு அடுத்த ஒரு குடியிருப்பில் வசித்து வந்தார். எதி தான் "ஒருபோதும் ஒரு மத நபராக இருந்ததில்லை" என்று கூறினார்.
# அப்துல் சத்தார் எதி

## நோய் மற்றும் மரணம்

25 ஜூன் 2013 அன்று, எதியின் சிறுநீரகங்கள் செயலிழந்தன. சிறுநீரக நன்கொடையாளரைக் கண்டுபிடிக்காவிட்டால் அவர் தனது வாழ்நாள் முழுவதும் டயாலிசிசில் இருப்பார் என்று அறிவிக்கப்பட்டது. வென்டிலேட்டரில் வைக்கப்பட்ட பின்னர் சிறுநீரகச் செயலிழப்பு காரணமாக எதி 2016 ஜூலை 8 அன்று தனது 88 ஆவது வயதில் இறந்தார். அவரது கடைசி விருப்பங்களில் தனது உறுப்புகள் தானம் செய்யப்பட வேண்டும் என்ற கோரிக்கையும் அடங்கும். ஆனால் அவரது உடல்நிலை சரியில்லாததால், அவரது கருவிழிப்படலம் மட்டுமே பொருத்தமாக இருந்தது. அவர் கராச்சியில் உள்ள எதி கிராமத்தில் அடக்கம் செய்யப்பட்டார்.
# அப்துல் சத்தார் எதி

## நோய் மற்றும் மரணம்

### எதிர்வினைகள் மற்றும் இறுதி சடங்குகள்

பல உயர் பாக்கித்தான் அதிகாரிகளிடமிருந்து அவரது மரணத்திற்கான எதிர்வினைகள் வந்தன. பிரதமர் நவாஸ் ஷெரீப், "மனிதகுலத்தின் ஒரு சிறந்த ஊழியரை நாங்கள் இழந்துவிட்டோம்" என்றும், சமூக ரீதியாக பாதிக்கப்படக்கூடிய, வறிய, உதவியற்ற மற்றும் ஏழைகளானவர்களுக்கு அவர் அன்பின் உண்மையான வெளிப்பாடாக இருந்தார்." என்றும் கூறினார்.
# அப்துல் சத்தார் எதி

## ஆளுமை

4 ஜூலை 2016 அன்று, பாதுகாப்பு வீட்டுவசதி ஆணையம் கடற்கரை அருகில் 5 கி.மீ நீளமுள்ள கடற்கரை அவென்யூவை 'அப்துல் சத்தார் எதி அவென்யூ' என மறுபெயரிடுவதற்கான முடிவை அறிவித்தது..  
2017 பிப்ரவரி 28, அன்று, கூகிள் தேடல் இவரது "சிறந்த-திறமையான" முதலுதவி வண்டி சேவையைப் பாராட்டி கூகிள் டூடுல் மூலம் எதியைக் கொண்டாடியது.  
2017 மார்ச் 31 அன்று, பாக்கித்தானிய அரசு வங்கி பிரதமர் ஷெரீப்பின் பரிந்துரையின் பேரில் ஒரு. 50 கப்ரோ-நிக்கல் நினைவு நாணயம் வெளியிட்டது. பிதமர் தேசிய அளவில் எதியின் சேவைகளை நினைவுகூர முடிவு செய்தார். நினைவு நாணயத்துடன் கௌரவிக்கப்பட்ட ஒரே சமூக சேவகர் மற்றும் ஐந்தாவது பாக்கித்தான் ஆளுமை என்ற பெருமையை எதி பெற்றார்.  
உலகப் புகழ்பெற்ற புகைப்படக் கலைஞர் சகிதுல் ஆலம் 1995 முதல் எதியை புகைப்படம் எடுத்தார்.
# அப்துல் சத்தார் எதி

## ஆளுமை

### திட்டம்

2011 ஆம் ஆண்டில் பாக்கித்தான் பிரதமர் யூசஃப் ரசா கிலானி அமைதிக்கான நோபல் பரிசுக்கு எதியை பரிந்துரைத்தார். மீண்டும் 2016 ஆம் ஆண்டின் தொடக்கத்தில், எதிக்கு அமைதிக்கான நோபல் பரிசுக்காக 30,000 பேர் கையெழுத்திட்ட மனுவை மலாலா யூசுப்சாயின் தந்தை ஜியாவுதீன் யூசுப்சாய் அனுப்பினார். இவரது இறப்பு குறித்த மலாலாவின் இரங்கல் செய்தியை, பிபிசி உருது சேவை ஒளிபரப்பியது. அதில் "அமைதிக்கான நோபல் பரிசு வென்றவர் என்ற முறையில், பரிசுக்கு மக்களை பரிந்துரைக்கும் உரிமையை நான் வைத்திருக்கிறேன். அப்துல் சத்தார் எதியை நான் பரிந்துரைத்தேன்" என்று மேற்கோளிட்டுள்ளார்.  
பாக்கித்தான் துடுப்பாட்ட வாரியத்தின் நிர்வாகக் குழு உறுப்பினர் நஜாம் சேத்தி, கடாபி மைதானத்தை எதியின் இறப்பிற்குப் பிறகு பெயர் மாற்ற முன்மொழிந்தார்.
# தெற்கு மரீனா

**தெற்கு மரீனா** *(Marina South)* என்பது சிங்கப்பூர் மத்திய மண்டலத்தின் மத்திய பகுதிக்குள் அமைந்துள்ள ஒரு திட்ட விரிவாக்கப் பகுதியாகும். மரீனா சௌத் என்ற பெயரால் இப்பகுதி அழைக்கப்படுகிறது. வளைகுடா தோட்டம் எனப்படும் இயற்கைப்பூங்கா 250 ஏக்கர் பரப்பளவில் இப்பகுதியில் அமைந்துள்ளது. ஐந்து நதிகள் சங்கமிக்கும் இடத்தில் கட்டப்பட்டுள்ள சிங்கப்பூர் அணையும் இப்பகுதியில்தான் அமைந்துள்ளது. சிங்கப்பூர் திட்ட விரிவாக்கப் பகுதி இடம்பெற்றுள்ள பெரிய தீபகற்பத்தைக் குறிக்கவும் தெற்கு மரீனா என்ற பெயர் பயன்படுத்தப்படுகிறது. சிங்கப்பூரின் மத்தியப் பகுதியிலுள்ள சிட்ரெய்ட்சு வியூ எனப்படும் நீரிணை காட்சி மற்றும் வரலாற்றுச் சிறப்புமிக்க டவுன்டவுன் கோர் என்ற சிங்கப்பூர் திட்ட விரிவாக்கப் பகுதிகளும் தெற்கு மரீனாவில் உள்ளடங்கியுள்ளன.  
வடக்கு மற்றும் வடகிழக்கில் மரீனா கிழக்கும், தென்மேற்கில் நீரிணைக் காட்சிப் பகுதியும், வடக்கு மற்றும் மேற்கில் டவுன்டவுன் கோரும், தெற்கு மற்றும் கிழக்கில் சிங்கப்பூர் சிட்ரெயிட்சு எனப்படும் சிங்கப்பூர் நீரிணையும் தெற்கு மரீனாவுக்கு எல்லைகளாக அமைந்துள்ளன.
# தெற்கு மரீனா

## வரலாறு

மரீனா மையத்தின் நிலப்பகுதியும் தெற்கு மரீனா நிலப்பகுதியும் கடலில் இருந்து மீட்கப்பட்டு புதியதாக உருவாக்கப்பட்ட நிலப்பகுதியே மரீனா விரிகுடா என்று அழைக்கப்படுகிறது. புதியதாக உருவாக்கப்பட்ட அந்நிலப்பகுதி மக்கள் குடியேற அனுமதிக்கப்பட்டப் பின்னர் வேகமாக வளர்ச்சியடைந்தது. இடைக்கால நடவடிக்கையாக முதலில் இப்பகுதியில் பட்டம் பறக்கவிடவும் கால்பந்து விளையாடுவதற்கும் அனுமதி அளிக்கப்பட்டது. வெளிப்புற உணவு விடுதிகள், பௌளிங் எனப்படும் பந்துருட்டும் குறும்பாதைகள் பொழுதுபோக்கு விளையாட்டு வளைவுகள் முதலியவற்றை அனுமதிக்க வர்த்தக மாவட்டங்கள் கட்டப்பட்டன. வெளிப்புற உணவு விடுதிகள், பௌளிங் எனப்படும் பந்துருட்டும் குறும்பாதைகள் பொழுதுபோக்கு விளையாட்டு வளைவுகள் முதலியவற்றை அனுமதிக்க வர்த்தக மாவட்டங்கள் கட்டப்பட்டன. 1990 ஆம் ஆண்டுகளின் மறுமலர்ச்சி கால முற்பகுதியில் இங்கிருந்த சிங்கப்பூரின் கான்டோ எனப்படும் சீனநாட்டு நடனவிடுதியை நோக்கி இளைஞர் கூட்டம் திரண்டு வந்தனர். ஆனால் இந்த வாணிகம் குறைந்து விட்டதால் தற்போது இவ்வகை விடுதிகள் மூடப்பட்டன.
# தெற்கு மரீனா

## வளர்ச்சிகள்

1970 ஆம் ஆண்டுகளின் பிற்பகுதியில் தெற்கு மரீனா கடலில் இருந்து மீட்கப்பட்டது. இதன் முக்கிய நோக்கம், சிங்கப்பூரின் மத்திய வர்த்தக மையத்திற்கு அருகில் கூடுதல் நிலப்பகுதியை உருவாக்குவதாகும். மரீனா நகரப் பூங்கா 1990 ஆம் ஆண்டு டிசம்பர் 30 ஆம் தேதி திறக்கப்பட்டது. இப்பூங்காவை 21 ஆம் நூற்றாண்டில் சிங்கப்பூரின் முதன்மையான பூங்காவாக அமைக்கத் திட்டமிட்டார்கள்.
கொலியர் குவேயில் அமைக்கப்பட்டிருந்த பழைய கிளிஃபோர்டு படகுத்துறைக்குப் பதிலாக புதிய கப்பல் முனையம் தெற்கு மரீனா கப்பல் நிறுத்துமிடம் என்ற பெயரில் அமைக்கப்பட்டது. இது 2006 ஆம் ஆண்டில் ஏப்ரல் 1 ஆம் தேதி திறக்கப்பட்டது.
வளைகுடா தோட்ட விரிவாக்கப் பணிகளுக்காக மரீனா நகரப் பூங்கா 2007 ஆம் ஆண்டு சூன் மாதம் 1 ஆம் தேதி முதல் மூடப்பட்டது. தெற்கு மரினாவின் வடக்கு கரையில் மரீனா பே சேண்ட்சு என்ற ஒருங்கிணைந்த கேளிக்கை மையம் கட்டப்பட்டு 2010 ஆம் ஆண்டில் நிறைவடைந்தது. இக்கேளிக்கை மையம் வளைகுடா தோட்டத்திற்கும் மரீனா விரிகுடா நிதி மையத்திற்கும் அடுத்ததாக அமைந்துள்ளது. மரீனா விரிகுடா நிதி மையமும் 2013 ஆம் ஆண்டில் கட்டி முடிக்கப்பட்டது.  
மரீனா விரிகுடா கப்பல் மையம் புதியதாக சிங்கப்பூரில் கட்டப்பட்டு 2012 ஆம் ஆண்டு அக்டோபர் மாதம் திறக்கப்பட்டது. இது தற்போதைய தெற்கு மரீனா கப்பல் நிறுத்துமிடத்திற்கு அருகில் அமைந்துள்ளது. இந்த மையம் உலகின் மிகப்பெரிய கப்பல்கள் சிலவற்றிற்கு இடமளிக்கும் வகையிலான வசதிகளைக் கொண்டுள்ளது.. சிங்கப்பூர் கப்பல் மையத்தை தவிர்த்து புதியதாகக் கட்டப்பட்ட இக்கப்பல் மையம், சிங்கப்பூரின் ஓய்வு பயணக் கப்பல் பிரிவின் வளர்ச்சியை அதிகரிக்க உதவுகிறது..
# தெற்கு மரீனா

## போக்குவரத்து

மரீனா பே இரயில் நிலையம், பேஃபிரண்ட் இரயில் நிலையம் என்ற இரண்டு இரயில் நிலையங்கள் தெற்கு மரீனா பகுதியில் இயங்குகின்றன. இவை வட்டப்பாதை வழித்தடத்தின் ஓர் அங்கமாகும்.
# பம்பல்

**பம்பல்கள்** (viral phenomena) என்பவை தம்மைத் தாமே போலித்தோ (அதாவது பிரதியாக்கி) தம்மோடு தொடர்புகொள்ளும் பிறவற்றைத் தம் போலிகளாகவோ ஆக்கி வெகுவிரைவில் பம்பும் (பரவும்) திறன்வாய்ந்த பண்டங்களோ அமைப்புக்களோ ஆகும். அவை அந்தப் போலிப்புத் திறனால் விரைவிலே பம்பக் கூடியவையாதலால் அவை பம்பல்கள் எனப்படுகின்றன. பம்பல் என்பதை அந்த நிகழ்வுக்கும் வழங்குவர்.  
சென்னைப் பேரகராதியின்படி "பம்புதல்" என்பது செறிதல், நிறைதல், பரவுதல், எழுதல், ஒலித்தல் எனவும் "பம்பு" என்பது பரந்த வடிவு, களிப்பு, பொலிவு அறுவடை, துளி எனவும் பொருள்படுகின்றன.
# பம்பல்

## பம்பி

பம்பி (Viral) என்னும் கிளவி (term) குறுகிய காலத்தில் பல இணையப் பயனாளிகளூடே பம்பும் காணொளி, உருவம் அல்லது எழுத்துரை ஆகியவற்றைக் குறிக்கும். ஏதேனுமொன்று பம்பலாகிறதென்றால் அதனைப் பற்றிப் பலரும் பேசுகின்றனர் என்று பொருள்.  
எடுத்துக்காட்டாக “கதறும் சிறுவனின் கலக்கலான காணொளி பம்பலாகிறது", “இன்றைய புதுப் காணொளிப் பம்பிகள்!", “தமிழ்ப் பம்பிகள்!" போன்ற கவர்ச்சித் தலைப்புக்களைக் காணலாம்.
# பம்பல்

## பம்பலும் பம்பிகளும்:

பம்பல் என்னும் கருத்து மக்களிடையே எண்ணங்கள் செய்திகள் போக்குகள் ஆகியன பரவுவதை விளக்கும் ஒரு பொது வழிவகையாகிவிட்டது. பம்பலூடகம் (“viral media”) என்னும் இன்னொரு கிளவியும் சமூகத் தொடர்புத் தளங்களின் மிகுவிரைவான வளர்ச்சியினால் புகழ்பெற்றுள்ளது. பம்பலூடகம் என்பது பரப்பூடகம் (“spreadable media”) என்பதிலிருந்து வேறுபட்டது; ஏனெனில் பம்பலூடகம் என்பது தொற்றல் தீண்டல் போன்ற பம்பல்முறைகளைப் பின்பற்றுகிறது; அதாவது பரப்பூடகத்தில் உள்ளதுபோல் பம்பலூடகத்தில் பரப்புவதில் மக்கள் முனைப்பாக இல்லாமல் வெறுமனே இணக்கமான கருவிகளாக மட்டும் உள்ளார்கள். சுட்டன்கள் (“meme”) என்பவை செய்திப் பம்பலமைப்புக்களுக்கு நல்லவோர் எடுத்துக்காட்டாகும்.  
பம்பி என்னும் கிளவியின் மாற்றுச்சொற்கள் உருச்காப்பு என்பவர் கூறியுள்ள “ஊடகப் பம்பி" ("media virus") அல்லது “பம்பலூடகம்" ("viral media") என்பனவாகும்; அவர் அவற்றை ஊடுருவிகள் (Trojan horses) என்றழைக்கிறார்; ஏனெனில் பாமரமக்கள் அவற்றின் கவர்ச்சியான உள்ளடக்கங்களுக்கு ஏமாந்துபோய் அவற்றின் மறைமுக நோக்கங்களைத் தங்களையறியாமலேயே பரப்பிவிடுகிறார்கள் என்கின்றார்.
# விக்கிப்பீடியா:Statistics/weekly/1-Dec-2019
# ஈரானின் மண்டலங்கள்

**ஈரானின் மண்டலங்கள்** என்பதை அந்நாட்டினர் *சாரெசுடன்* ( , County) என்றே அழைக்கின்றனர். இவை அந்நாட்டு அரசின் ஆளுகைப் பிரிவுகளில் ஒன்றாகும். இப்பிரிவுக்கு மேலே இரண்டு பிரிவுகள் உள்ளன. முதற்பிரிவின் பெயர் ஆட்சிப்பகுதி என்பர். ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும், அடுத்து 31 பெரிய மாகாணங்களாகப் பிரிக்கப்பட்டுள்ளன. இந்த மாகாணங்கள் மூன்றாம் நிலைப் பிரிவாக மண்டலங்கள் எனப் பிரிக்கப்பட்டுள்ளன. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான பொருள் உடைய தமிழ்ச் சொல் மண்டலம் ஆகும்.  
ஒவ்வொரு ஈரானிய மண்டலமும், நான்காம் நிலை ஆட்சிப்பிரிவாக, ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன. இவைகள் தமிழகத்தின் மாவட்டங்கள் போன்றவை எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் அத்துடன் ஊர்ப்புறத் திரட்சிகளையும் பெற்றிருக்கும். இதனுள் ஒரு நகரமே, அந்த மண்டலத்தின் தலைநகராகச் செயல்படுகிறது.  
ஒவ்வொரு மண்டலமும் *பஃர்மன்தாரி* எனப்படும், அலுவலகத்தால் நிருவகிக்கப்படுகிறது. இந்த அலுவலகமானது, வெவ்வேறு பொது நிகழ்வுகளையும், முகமை வழி செயற்படும் செயற்களையும் ஒருங்கிணைக்கிறது. இந்த ஒருங்கிணைப்பினை *பஃர்மந்தர்* என்ற மண்டல ஆளுநர் ஆட்சி செய்வார். இவரே இம்மண்டலத்தின் தலைமை அதிகாரியாக செயற்பட்டு, இம்மண்டலத்தை வழிநடத்துவார். ஈரான் மாகாணங்களில், அதிக மண்டலங்களைக் கொண்ட மாகாணம், பாருசு மாகாணம் ஆகும். அம்மாகாணத்தில் 23 மண்டலங்கள் உள்ளன. ஒரே ஒரு மண்டலத்தை மட்டும் பெற்று, கொம் மாகாணம் ஈரானின் மிகக் குறைவான மண்டலத்தை உடைய மாகாணமாகத் திகழ்கிறது. இந்நாட்டினில் மொத்தம், 2005 ஆம் ஆண்டு கணக்கெடுப்பின் படி, 324 மண்டலங்கள் இருந்தன.
# ஈரானின் மண்டலங்கள்

## கையேடு

இந்த உட்பிரிவுகளை நன்கு புரிந்து கொள்ள, பின்வரும் அட்டவணை பயனுள்ளதாக இருக்கும். பி மாகாணம் இரண்டு மாவட்டங்களாகப் பிரிக்கப்பட்டுள்ளது என்று வைத்துக் கொள்ளுங்கள். ஏ மற்றும் பி. மண்டலம் ஏ என்பது, 3 மாவட்டங்களைக் கொண்டுள்ளது. ஒன்று நடுவ மாவட்டம், இரண்டாவது எக்சு மாவட்டம், மூன்றாவது ஒய் மாவட்டம். நடுவ மாவட்டத்தின் தலைநகரான சிட்டி எம் எனக் கருதுவோம். ஒவ்வொரு மாவட்டத்திலும், ஒன்று அல்லது அதற்கு மேற்பட்ட நகரங்கள் மற்றும் / அல்லது ஒன்று அல்லது அதற்கு மேற்பட்ட ஊரக மாவட்டம் (RAs = rural agglomerations) உள்ளன. எங்கள் எடுத்துக்காட்டில், நடுவ மாவட்டத்தில் சிட்டி எம், சிட்டி என், மற்றும் ஆர்ஏ டி ஆகியவை உள்ளன. இது வி 1, வி 2, வி 3 மற்றும் வி 4 ஊரகங்களை உள்ளடக்கியது; மாவட்ட எக்சு சிட்டி ஓ மற்றும் ஆர்ஏ யு ஆகியவற்றைக் கொண்டுள்ளது. மாவட்ட Y க்கு நகரங்கள் இல்லை. ஒரு ஆர்.ஏ. வி. குறைந்தபட்ச மாவட்டமானது, ஒரே ஒரு நடுவ மாவட்டமாக, ஒரே நகரத்தை மட்டுமே கொண்டுள்ளது. பின்வரும் அட்டவணையில் உள்ள மண்டலம் பி அத்தகைய வகையாகும். இதில் ஒரே ஒரு நகரம் 'குயூ' ஆகும்.  
| *Ostan* (மாகாணம்) | *Shahrestan* (மண்டலம்) | மாவட்டம் | நகரம் / ஊரக மாவட்டம் (RA*) | ஊர்கள் |
| --- | --- | --- | --- | --- |
| பி | ஏ | நடுவம் | நகரம் எம் (தலைநகரம்) |  |
| நகரம் என் |  |  |  |  |
| RA டி | ஊர்1, ஊர்2, ஊர்3, ஊர்4 |  |  |  |
| X | நகரம் ஓ |  |  |  |
| RA யூ | ஊர்5, ஊர்6 |  |  |  |
| ஒய் | RA ஊர் | ஊர்7, ஊர்8, ஊர்9 |  |  |
| பீ | நடுவம் | நகரம் கியூ | RA=rural district | } |
# ஈரானின் மண்டலங்கள்

## மாகாணங்களின் மண்டலப் பட்டியல்

ஈரானின் 31 மாகாணங்களில் சில, தனித்தனி மண்டலங்கள் கீழே படத்துடன் தரப்பட்டுள்ளன.
# ஈரானின் மண்டலங்கள்

## அல்போர்சு மாகாணம்

மண்டலங்கள் ]]
# ஈரானின் மண்டலங்கள்

## அருதபீல் மாகாணம்

மண்டலங்கள் ]]
# ஈரானின் மண்டலங்கள்

## பூசெகர் மாகாணம்

மண்டலங்கள் ]]
# ஈரானின் மண்டலங்கள்

## இவற்றையும் காணவும்

- ஈரான் மாகாணங்கள்
- பாக்ச்சு - தமிழகத்தின் மாவட்டங்கள் என்ற நில ஆட்சியை ஒத்தது.
# விக்கிப்பீடியா:Statistics/December 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# நஃபந்தான் மண்டலம்

**நஃபந்தான் மண்டலம்** (Nehbandan County or Nahbandan County, , *Shahrestān-e Nahbandān*) ஈரானில் உள்ள தெற்கு தெற்கு கொராசான் மாகாணத்தில் உள்ள ஈரானிய மண்டலங்களில் இருக்கும் ஆட்சிநிலைப் பிரிவுகளில் ஒன்றாகும். இந்த மண்டலத்தின் தலைநகரம் நஃபந்தான் என்ற நகரம் ஆகும். ஈரான் நாட்டு புள்ளியியல் நடுவம் 2006 ஆம் ஆண்டு எடுத்த, மக்கள் தொகை கணக்கெடுப்பின்படி, இம்மண்டலத்தில் 13,541 குடும்பங்களில், மொத்தம் 56,089 நபர்கள் வாழ்ந்திருந்த ர். இம்மண்டலம் இரண்டு மாவட்டங்களையும், இரண்டு நகரங்களையும் பெற்றிருக்கிறது. பெரும்பான்மையான மக்கள் நேகி என்ற பார்சி மொழியின் பேச்சுவழக்கைப் பேசும் பெர்சியர்கள் ஆவர். பலூச்சு மொழி பேசும் சிறுபான்மையினரும் உள்ளனர்.
# சிராலா

**சிராலா** என்பது இந்திய மாநிலமான ஆந்திராவின் பிரகாசம் மாவட்டத்தில் உள்ள ஒரு நகரமாகும் . இந்த நகரம் ஒரு நகராட்சி மற்றும் ஓங்கோல் வருவாய் பிரிவின் சிரால மண்டலத்தின் தலைமையகம் ஆகும். 2011 ஆம் ஆண்டு இந்திய மக்கட் தொகை கணக்கெடுப்பு நிலவரப்படி இது 250,000 க்கும் அதிகமான மக்கட் தொகையைக் கொண்டிருந்தது. பாபட்லா லோக் ஷாபா நாடாளுமன்றத் தொகுதியில் அதிக மக்கட் தொகை கொண்ட நகரமாக சிராலா விளங்குகின்றது.
# சிராலா

## சொற்பிறப்பியல்

இந்த நகரம் க்ஷிராபுரி என்றும் அழைக்கப்பட்டது. இது பால் நகரம் என்று மொழிபெயர்க்கப்பட்டுள்ளது. சிரா என்றால் புடவை என்று பொருள்படுவதால் சிராலா என்று பெயர் மாற்றப்பட்டது. நகரமும் சுற்றுப்புறங்களும் உயர்தர கை-தறித் தொழிலில் அறியப்பட்ட பகுதிகளாகும்.
# சிராலா

## புவியியல்

இந்த நகரம் 15.8246 ° வடக்கு 80.3521 ° கிழக்கு என்ற புவியியல் இருப்பிடத்தில் அமைந்துள்ளன. மேலும் சிராலா நகரம் வங்காள விரிகுடாவின் கடற்கரையிலிருந்து 3 மீ (9.8 அடி) உயரத்தில் அமைந்துள்ளது.
# சிராலா

## காலநிலை

சிராலா நகரம் வெப்பமண்டல காலநிலையைக் கொண்டதாக வகைப்படுத்தப்பட்டுள்ளது. இந்நகரின் சராசரி ஆண்டு வெப்பநிலை 28.5&nbsp;°C (83.3&nbsp;°F) ஆகும். வங்காள விரிகுடா கடற்கரைக்கு அருகாமையில் இருப்பதால் வெப்பமான கோடை மற்றும் குளிர்ந்த குளிர்காலம் காணப்படுகிறது. இது தென்மேற்கு பருவமழை மற்றும் வடகிழக்கு பருவமழை இரண்டையும் பெறுகிறது. ஆண்டுக்கு சுமார் 200 மில்லிமீற்றர் (8 அங்குலம்) மழைவீழ்ச்சியைப் பெறுகின்றது. அக்டோபர் மாதத்தில் அதிகபட்சமாக 197 மில்லிமீற்றர் (8 அங்குலம்) மழை வீழ்ச்சி பதிவாகும்.
# சிராலா

## நிர்வாகம்

சிராலா நகராட்சி என்பது நகரத்தின் குடிமை நிர்வாகக் குழுவாகும். இது முதல் தர நகராட்சியாகும். நகராட்சி 1948 ஆம் ஆண்டு ஏப்ரல் 1 அன்று அமைக்கப்பட்டது. மேலும் 13.57 கிமீ 2 (5.24 சதுர மைல்) பரப்பளவில் 33 தேர்தல் வார்டுகளைக் கொண்டுள்ளது.
# சிராலா

## புள்ளிவிபரங்கள்

2011 ஆம் ஆண்டி இந்தய மக்கட் தொகை கணக்கெடுப்பின்படி 172,826 மக்கட் தொகையையும், 23,070 குடும்பங்களையும் இந் நகரம் கொண்டிருந்தது. மக்கட் தொகை வளர்ச்சி 2001 ஆம் ஆண்டு இந்திய மக்கட் தொகை கணக்கெடுப்போடு ஒப்பிடும்போது 2.04% வீத வளர்ச்சியைக் காட்டுகிறது. மக்கட் தொகை 85,455 ஆக பதிவாகியுள்ளது. மொத்த மக்கட் தொகையில் ஆண்களின் எண்ணிக்கை 42,927 ஆகவும், பெண்களின் எண்ணிக்கை 44,273 ஆகவும் காணப்படுகின்றது. 1000 ஆண்களுக்கு 1031 பெண்கள் என்ற பாலின விகிதத்தைக் கொண்டுள்ளது. இது தேசிய சராசரியான 1000 க்கு 940 ஐ விட அதிகமாகும். மக்கட் தொகையில் ஆறு வயதிற்கு உட்பட்டவர்களின் எண்ணிக்கை 8,389 ஆகும். அவர்களில் 4,253 சிறுவர்களும், 4,136 சிறுமிகளும் அடங்குவர். 1000 சிறுவர்களுக்கு 973 சிறுமிகள் என்ற பாலின விகிதம் காணப்படுகின்றது. சராசரி கல்வியறிவு விகிதம் 78.80% ஆக உள்ளது. இது தேசிய சராசரியான 73.00% ஐ விட அதிகமாகும்.  
சிராலாவின் நகர்ப்புற ஒருங்கிணைப்பு மக்கட் தொகை 162,471 ஆகும்.
# சிராலா

## பொருளாதாரம்

கைத்தறி நெசவுத் தொழில் நகரத்தின் முக்கிய தொழிலாகும். சிராலாவில் பல துணி சந்தை வளாகங்கள் அமைந்துள்ளன. சூரத், பம்பாய், குவாலியர் ஆகிய பகுதிகளில் இருந்து ஜவுளி தொழிற்சாலைகள் இந்த சந்தைகளுக்கு நேரடியாக பொருட்களை வழங்குகின்றன. சிராலா ஜவுளி கடைகளில் துணி மிகவும் மலிவானது. சிராலா சிறிய பம்பாய் என்றும் அழைக்கப்படுகிறது.  
சிராலாவின் கடற்கரைகள் புகழ் பெற்ற சுற்றுலாத் தலங்களாகும். இந் நகரத்தின் வதேரேவ் கடற்கரை, ராமாயப்பட்டின கடற்கரை என்பன சுற்றுலாப் பயணிகளின் கவனத்தை ஈர்க்கும் பிரபலாமான கடற்கரைகளாகும். ஐதராபாத்தில் இருந்து ஏராளமான சுற்றுலாப் பயணிகள் இங்கு வருகைத் தருகின்றனர்.  
வதேரேவ் கடற்கரை ஐதராபாத் மற்றும் தெலுங்கானாவுக்கு அருகில் மச்செர்லா மற்றும் நாகார்ஜுனா சாகர் பாதை வழியாக அடையக் கூடியதாக அமைந்துள்ளது.  
சிராலாவில் ஐ.டி.சி தொழிற்சாலை காணப்படுகின்றது. அங்கு சிகரெட்டுகளின் மூலப்பொருட்கள் பதப்படுத்தப்பட்டு சிகரெட்கள் தயாரிக்கப்படுகின்றன.
# செம போத ஆகாதே

***செம போத ஆகாதே*** ( ஆங்கிலம் : Semma Botha Aagathey ) பத்ரி வெங்கடேஷ் இயக்கி 2018ல் வெளிவந்த இந்திய தமிழ்- மொழி அதிரடித் திரைப்படம் ஆகும். இப்படத்தின் வசனங்களை ஜி.ராதாகிருஷ்ணன் எழுதியுள்ளார். இந்த திரைப்படத்தை நடிகர் அதர்வா தயாரித்து நடித்துள்ளார்.மேலும், மிஷ்டி மற்றும் அனிகா சோதி முக்கியமான பெண் கதாப்பாத்திரங்களில் நடித்துள்ளனர். யுவன் சங்கர் ராஜா இசையமைத்த இப்படம் 2016 ஜனவரியில் தயாரிப்பைத் தொடங்கி 29 ஜூன் 2018 அன்று உலகளவில் வெளியிடப்பட்டது. இந்த படத்தின் திரைப்பட வசூல் மோசமானதாக இருந்தது.
# செம போத ஆகாதே

## கதை

ரமேஷ் ( அதர்வா ) போதை தெளிந்து எழுந்து, முந்தைய நாளின் நிகழ்வுகளை நினைவுக்கு கொண்டு வருவது போல படம் தொடங்குகிறது. தனது காதலி மது ( மிஷ்டி ) உடனான காதல் பிரிந்த பிறகு, அவர் சோகமாக இருக்கிறார், மேலும் அவரது நண்பர் நந்துவுடன் சேர்ந்து ( கருணாகரன் ) நிறைய குடிக்கிறார். அவரது ஆலோசனையின் பேரில், ரமேஷ் நினா என்ற ஒரு பெண்ணை ( அனிகா சோதி ) தனது வீட்டில் தங்க வைக்கிறார். பக்கத்து வீட்டில் குடியிருக்கும் தேவியின் ( தேவதர்சினி ) மருத்துவ அவசர நிலைமை காரணமாக ரமேஷ் வீட்டை விட்டு வெளியேற வேண்டியிருக்கிறது. அவர் விரைவில் திரும்பி வருவதாக உறுதியளித்து, தனது வீட்டிற்குள் காத்திருக்குமாறு, நினாவிடம் கூறி செல்கிறார். அவர் திரும்பி வரும்போது, மர்மமான சூழ்நிலையில் அவள் இறந்து கிடப்பதை அவன் காண்கிறான். இதனால் ரமேஷ் அதிர்ச்சியடைந்து அவளைப் பற்றிய விவரங்களைக் கண்டுபிடிக்க முயற்சிக்கிறான். அவளது பையில் இருந்த உணவக ரசீதினை வைத்து, உணவகத்திற்கு சென்று சி.சி.டி.வி காட்சிகளை சரிபார்க்கிறான், அதில் ரவி ( பிரின்சு நிதிக் ) என்ற மற்றொரு நபர் தன்னைச் சந்திப்பதற்கு முன்பு அவளுடன் வந்திருப்பதைக் காண்கிறார். ரமேஷ் தனது கைபேசி உதவியுடன், அவர் நினாவின் வீட்டு முகவரியைக் கண்டுபிடித்து, பாலக்காடுக்குச் செல்கிறார். நந்துவிடம் தனது வீட்டில் தங்கி இறந்துவிட்ட நினாவின் உடலைக் பாதுகாக்கச் சொல்கிறான். நினாவின் குடும்பத்தினரிடமிருந்து எந்த தகவலையும் ரமேஷால் கண்டுபிடிக்க முடியவில்லை, ஆனால் நினாவின் சகோதரி சேகருக்கு ( ஜான் விஜய் ) அழைப்பு விடுத்து ரமேஷ் பற்றி அவருக்குத் தெரிவிக்கிறார்.  
சேகர் ரமேஷைக் கண்டுபிடித்து நினா மற்றும் ரவி பற்றி கேட்கிறார். ரவி ஒரு உதவியாளர் என்றும் அவர் பணியாற்றும் அரசியல்வாதியிடமிருந்து பணம் மற்றும் ஆவணங்களை அபகரித்ததாகவும் அவர் கூறுகிறார். ரமேஷ் சேகரிடமிருந்து தப்பிக்கிறான். நினா எவ்வாறு மர்மமான முறையில் இறந்தார், ரமேஷ் இந்த பிரச்சனையிலிருந்து எவ்வாறு மீண்டு வருகிறார் என்பதாக கதை செல்கிறது.
# செம போத ஆகாதே

## தயாரிப்பு

1 ஜனவரி 2016 அன்று, அதர்வா கிகாஸ் என்டர்டெயின்மென்ட் என்ற புதிய தயாரிப்பு நிறுவனத்தை தொடங்கினார், மேலும் அவர் பானா காத்தாடி (2010) திரைப்படத்தில் தன்னை அறிமுகப்படுத்திய பத்னா வெங்கடேஷ் இயக்கத்தில் ஒரு படத்தைத் தயாரிப்பதாக கூறினார். ஒரு வாரம் கழித்து அதர்வா, தான் இப்படத்தில் முக்கியக் கதாபாத்திரத்தில் நடிப்பதாக வெளிப்படுத்தினார். ஏப்ரல் 2016 இல், ஜான் விஜய் மற்றும் கருணாகரன் ஆகியோரைப் போலவே நடிகைகள் மிஷ்டி மற்றும் அனைகா சோதி ஆகியோர் படத்தின் நடிகர்களுடன் இணைந்தனர். இப்படம் 2016 ஆம் ஆண்டின் தொடக்கத்தில் தமிழ்நாடு மற்றும் கேரளாவில் படமாக்கப்பட்டது.  
*செம போத ஆகாதேயின்* ஒலிப்பதிவு யுவன் சங்கர் ராஜா இசையமைத்து ஏற்பாடு செய்த ஐந்து பாடல்களைக் கொண்டுள்ளது.
# செம போத ஆகாதே

## வெளியீடு

இப்படத்தின் தமிழக திரைப்பட உரிமைகள் 4.5 கோடிக்கு விற்கப்பட்டன. . படத்தின் செயற்கைக்கோள் உரிமையை ராஜ் தொலைக்காட்சி வாங்கியது.
# மாலிக் குலாம் முகமது

சர் **மாலிக் குலாம் முகம்மது** (*Malik Ghulam Muhammad*) பாக்கித்தானின் மூன்றாவது ஆளுநராக பணியாற்றிய இவர் பாக்கித்தான் நிதியாளராகவும் இருந்தார். 1951 ஆம் ஆண்டில் உடல்நிலை மோசமடைந்ததன் காரணமாக பதவி நீக்கம் செய்யப்படும் வரை இந்தப் பணியில் நியமிக்கப்பட்டிருந்தார். இவர் 1945 இல் மகிந்திரா & முகமது (பின்னர் 1948 இல் மகிந்திரா அண்டு மகிந்திரா ) என்ற நிறுவனத்தை ஜகதீசு சந்திர மகிந்திரா மற்றும் கைலாசு சந்திர மகிந்திரா ஆகியோருடன் இணைந்து நிறுவினார்.  
அலிகார் முஸ்லிம் பல்கலைக்கழகத்தில் படித்த இவர், 1946 இல் லியாகத் அலிகானின் கீழ் நிதி அமைச்சகத்தில் சேர பதவி உயர்வு பெறுவதற்கு முன்பு, இந்திய இரயில்வேயின் கணக்குச் சேவையில் பட்டயக் கணக்காளராக இந்திய குடிமைப் பணியில் சேர்ந்தார். 1947 இல் இந்தியப் பிரிவினையின் விளைவாக பாக்கித்தான் சுதந்திரத்திற்குப் பிறகு, நாட்டின் முதல் நிதியமைச்சராக லியாகத் அலி கான் நிர்வாகத்தில் சேர்ந்தார். அங்கு பாக்கித்தானின் தேசிய பொருளாதாரத்தின் குறைகளை தணிப்பதற்கான முதல் ஐந்தாண்டு திட்டங்களை உருவாக்க உதவினார்.  
1951 இல் பிரதமர் லியாகத் அலி கான் படுகொலை செய்யப்பட்டதைத் தொடர்ந்து, இஅவரை ஆளுநராக கவாஜா நசிமுத்தீன் நியமித்தார். இவர் பிரதமராக பொறுப்பேற்று அரசாங்கத்தை வழிநடத்தினார். டாக்காவில் மொழி இயக்கத்திற்குப் பின்னர் ஏற்பட்ட நாடு தழுவிய வன்முறை மற்றும் லாகூரில் நடந்த மதக் கலவரங்கள் நசிமுத்தீனின் நிர்வாகத்தை பதவி நீக்கம் செய்ய வழிவகுத்தது. பின்னர் பிரதமர் முகம்மது அலி போக்ரா 1953-54 இல் பாக்கித்தானில் சட்டம் ஒழுங்கு கட்டுப்பாட்டை மீட்டெடுக்க தனது அதிகாரங்களைப் பயன்படுத்தினார். 1955 ஆம் ஆண்டில், ஆளுநர் பதவியில் இருந்து அப்போதைய உள்துறை மந்திரி இசுக்கந்தர் அலி மிர்சாவின் உடல்நிலை மோசமடைந்ததால் இவரை வலுக்கட்டாயமாக நீக்கிவிட்டார். பின்னர், இவர் தனது நோயுடன் சிறுது காலம் போராடினார், பின்னர் 1956 இல் இறந்தார்.  
இவரது தனிப்பட்ட பிம்பத்தை பாக்கித்தானின் வரலாற்றாசிரியர்கள் எதிர்மறையாகக் கருதுகின்றனர். இவர் அரசியல் சூழ்ச்சிக்கு வழிவகுத்ததற்காக விமர்சிக்கப்படுகிறார், பாக்கித்தானில் இராணுவச் சட்டத்தை அங்கீகரித்ததின் மூலம் இராணுவத்தின் மீது பொதுமக்களின் கட்டுப்பாட்டைக் குறைமதிப்பிற்கு உட்படுத்துவதாகவும், மற்றும் பாக்கித்தானின் அரசியலமைப்புச் சட்டமன்றத்தை நீக்கியதன் மூலம் புதிய ஜனநாயக நெறிமுறைகளை மதிப்பிழக்கச் செய்ததாகவும் கூறுகிறார்கள்.
# மாலிக் குலாம் முகமது

## சுயசரிதை

### குடும்பப் பின்னணி மற்றும் கல்வி

இவர், மாலிக் குலாம் முகம்மது என்ற பெயரில் இந்தியாவின் பஞ்சாபிலுள்ள லாகூரில் உள்ள மோச்சி கேட் அருகே ஒரு புறநகர் பகுதியில் பிறந்தார்.  
இவர் ஒரு பஞ்சாபி பதான் குடும்பத்தைச் சேர்ந்தவர். அவர்கள் கஷ்டாய் பழங்குடியின் வழிவந்த பஷ்தூன்கள் என்பதால் தூய லாகோரி கலாச்சாரத்தின் தாக்கம் இவரது ஆளுமையில் மிகவும் தெரிந்தது. தனது குழந்தைப் பருவத்தை லாகூர் நகரத்தில் கழித்தார். லாகூரில் பள்ளிப்படிப்பை முடித்த பின்னர், அலிகார் முஸ்லிம் பல்கலைக்கழகத்தின் முகம்மதன் ஆங்லேய-கீழைநாட்டுக் கல்லூரியில் சேர உத்தரபிரதேசத்தின் அலிகார் நகரம் சென்றார். அங்கு, இயற்பியலாளரும் அதிகாரத்துவவாதியுமான நஜீர் அகமதுவின் அறை தோழராக இருந்தார். அலிகார் முஸ்லிம் பல்கலைக் கழகத்தில் இவர் கணக்கியலில் இளங்கலைப் பட்டம் பெற்றார் .
# மாலிக் குலாம் முகமது

## நிதி அமைச்சர் (1947–51)

1946-47ல், இவர் மகிந்திரா அண்டு மகிந்திராவை விட்டு வெளியேறி, நிதி அமைச்சர் லியாகத் அலிகானின் கீழ் அமைச்சரவை செயலாளராக நிதி அமைச்சகத்தில் சேர்ந்தார், இந்தியாவின் முதல் தொழிற்சங்க வரவு செலவுத் திட்டத்தை தயாரிக்க அவருக்கு உதவினார்.
# மாலிக் குலாம் முகமது

## ஆளுநர் (1951-55)

1951 ஆம் ஆண்டின் முற்பகுதியில், பிரதம மந்திரி லியாகத் அலிகான் இவரது மோசமான உடல்நிலை காரணமாக நிதியமைச்சர் பதவியிலிருந்து நீக்குவதற்கான முடிவை எடுத்திருந்தார்.
# ஜமுய்

**ஜமுய்** என்பது இந்திய மாநிலமான பீகாரின் ஜமுய் மாவட்டத்தில் உள்ள ஒரு நகரம் மற்றும் நகராட்சி ஆகும். இது ஜமுய் மாவட்டத்தின் மாவட்ட தலைமையகம் ஆகும். 1991 ஆம் ஆண்டு பிப்ரவரி 21 அன்று முங்கேர் மாவட்டத்தில் இருந்து பிரிந்ததன் பின்னர் ஜமுய் ஒரு மாவட்டமாக உருவாக்கப்பட்டது.  
மகாபாரத போரின் காலத்திலிருந்து ஜமுயின் வரலாற்று இருப்பு அறியப்படுகின்றது. தொல்பொருள் மற்றும் வரலாற்று சான்றுகள் சமண பாரம்பரியத்துடன் அதன் நெருங்கிய நீண்ட காலமாக தொடர்பைக் காட்டுகின்றன. இந்த பகுதியின் பெரும்பகுதி காடுகளால் சூழப்பட்டுள்ளது.
# ஜமுய்

## சொற்பிறப்பியல்

ஜமுய் மாவட்டத்தின் பெயரின் தோற்றம் குறித்து வரலாற்றாசிரியர்களால் குறிப்பிடப்பட்ட இரண்டு முக்கிய கருதுகோள்கள் காணப்படுகின்றன. முதல் கருதுகோளின்படி வர்தமான் மகாவீராவின் 'சர்வ விஞ்ஞானம்' (கெவாலா ஞானத்தை) அடைவதற்கான இடமான "ஜம்பியா கிராம்" அல்லது "ஜ்ரிபிகிராம்" கிராமத்திலிருந்து ஜமுயின் பெயர் உருவானது என்று கருதப்படுகின்றது. மற்றொரு கருதுகோளின்படி ஜமுய் என்ற பெயர் ஜம்புவானியில் இருந்து உருவானது என்று நம்பப்படுகின்றது.
# ஜமுய்

## புவியியல்

ஜமுய் நகரம் 24.92 ° வடக்கு 86.22 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 78 மீட்டர் (255 அடி) உயரத்தைக் கொண்டுள்ளது.  
டெல்லி-ஹவுரா இரயில் பாதை மலாய்பூரில் இருந்து 3 கிலோமீற்றர் (1.9 மைல்) தொலைவில் உள்ளது. (மலாய்பூர் ரயில் நிலையம் ஜமுய் ரயில் நிலையம் என்றும் அழைக்கப்படுகிறது) ஜமுய் நாட்டின் பிற பகுதிகளுடன் சாலை வழியாக நன்கு இணைக்கப்பட்டுள்ளது. பாட்னாவில் உள்ள லோக் நாயக் ஜெயபிரகாஷ் விமான நிலையம் சுமார் 161 கிலோமீற்றர் (100 மைல்) தொலைவிலும், கயா விமான நிலையம் 136 கிலோமீற்றர் (85 மைல்) தொலைவில் உள்ளது.  
பீகார்-ஜார்கண்ட் எல்லையில் அமைந்துள்ள ஜமுய் மலைகளால் சூழப்பட்டுள்ளது. 17 கிலோமீட்டர் (11 மைல்) தொலைவில் அமைந்துள்ள கிதவ்ர் நகரம் பிரித்தானிய ஆட்சியின் போது மன்னர்களின் இடமாக இருந்தது. அக் காலத்தில் இருந்த பல கட்டிடங்கள் இன்றும் உள்ளன. கிடாரில் உள்ள மிண்டோ டவர் அந்தக் காலத்திலிருந்து கட்டிடக்கலைக்கு ஒரு பிரதான எடுத்துக்காட்டு ஆகும். சமண மதத்தின் தோற்றம் தொடர்பான பல இடங்களைக் கொண்டிருப்பதற்காக ஜமுய் மாவட்டம் அறியப்படுகிறது.  
மைக்கா, நிலக்கரி, தங்கம் மற்றும் இரும்புத் தாது உள்ளிட்ட வளங்களை இந்த மாவட்டம் பயன்படுத்தவில்லை.
# ஜமுய்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி ஜமுய் நகரத்தின் மக்கட் தொகை 87,357 ஆகும். மொத்த மக்கட் தொகையில் ஆண்கள் 52.6% வீதமும், பெண்கள் 47.26% வீதமும் உள்ளனர். 1000 ஆண்களுக்கு 912 பெண்கள் என்ற பாலின விகிதத்தைக் கொண்டுள்ளது. ஜமுய் நகர சராசரி கல்வியறிவு விகிதம் 64.33% ஆகும். தேசிய சராசரியான 74.04% ஐ விடக் குறைவாகும். ஆண்களின் கல்வியறிவு 57.39% வீதமாகவும், பெண்களின் கல்வியறிவு 42.6% வீதமாகவும் காணப்படுகின்றது. ஜமுயின் மொத்த மக்கட் தொகையில் 16.22% வீதமானோர் ஆறு வயதிற்கு உட்பட்டவர்கள் ஆவார்கள்.
# ஜமுய்

## பொருளாதாரம்

2006 ஆம் ஆண்டில் பஞ்சாயத்து ராஜ் அமைச்சகம் இந்திய நாட்டின் 640 மாவட்டங்களில் 250 மிகவும் பின்தங்கிய மாவட்டங்களில் ஒன்றாக ஜமுய் மாவட்டத்தை அறிவித்தது. தற்போது பின்தங்கிய பிராந்திய மானிய நிதி திட்டத்திலிருந்து (பி.ஆர்.ஜி.எஃப்) நிதிபெறும் பீகாரில் உள்ள 36 மாவட்டங்களில் இதுவும் ஒன்றாகும்.
# நீல் வாக்னர்

**நீல் வாக்னர்**(*Neil Wagner*, பிறப்பு: 13 மார்ச் 1986) என்பவர் தென்னாப்பிரிக்காவில் பிறந்த நியூசிலாந்து தேர்வுத் துடுப்பாட்டக்காரர் ஆவார். வலது-கை மிதவேகப் பந்துவீச்சாளரான இவர் பன்னாட்டுப் போட்டிகளில் நியூசிலாந்து அணிக்காகவும் உள்ளூர்ப் போட்டிகளில் நார்த்தர்ன் டிஸ்ட்ரிக்ஸ் அணிக்காகவும் விளையாடி வருகிறார். நியூசிலாந்து அணிக்காக 2012ஆம் ஆண்டு மேற்கிந்தியத் தீவுகளுக்கு எதிரான தேர்வுப் போட்டியில் அறிமுகமானார்.
# நீல் வாக்னர்

## உலக சாதனை

6 ஏப்ரல் 2011இல் வெல்லிங்டன் அணிக்கு எதிரான போட்டியில் தனது 4 பந்துகளில் 4 மட்டையாளர்களை வீழ்த்தினார். தொடர்ந்து அதே நிறைவின் 6வது பந்தில் மற்றொரு மட்டையாளரையும் வீழ்த்தினார். இவ்வாறு ஒரே நிறைவின் 6 பந்துகளில் 5 மட்டையாளர்களை வீழ்த்தி முதல் தரத் துடுப்பாட்ட வரலாற்றில் புதிய உலக சாதனையைப் பதிவு செய்தார். அவரது இந்தச் சாதனை இன்றுவரை முறியடிக்கப்படாமல் உள்ளது.
# ஊரன்

**ஊரன் என்பது இந்திய மாநிலமான** மகாராஷ்டிரா மாநிலமான நவி மும்பையின், கொங்கன் பிரிவின் பகுதியாகும். இது மும்பை பெருநகரப் பகுதி கிழக்கே உள்ள ராய்காட் மாவட்டத்தில் அமைந்துள்ள கடலோர நகரம் ஆகும். ஊரன் ஒரு மீன்பிடி மற்றும் விவசாய கிராமமாகும். இதனால் யுரான் சிறப்பு பொருளாதார மண்டலமாக வளர்ந்துள்ளது. இப்பகுதியில் அக்ரி மற்றும் கோலி எனும் மொழிகள் முதன்மை மொழிகளாக பேசப்படுகின்றன. இவை மராத்தி-கொங்கனியின் கிளைமொழிகளாகும்.
# ஊரன்

## வரலாறு

நகரப் பெயர் உரானவதி என்ற இந்து தெய்வத்திலிருந்து பெறப்பட்டது. மராத்திய சாம்ராஜ்யத்தின் நான்காவது பேஷ்வா முதலாம் மாதவ்ராவ் ஆட்சியின் போது இது **உருவன்** என்று அழைக்கப்பட்டது. பின்னர், இப்பகுதிக்கு போர்த்துகீசியர்கள் உரான் என்றும், ஆங்கிலேயர்கள் ஓரான் என்றும் பெயரிட்டனர்.  
மௌரியப் பேரரசு, சாதவாகனர் பேரரசு, மேற்கு சத்ரபதிகள், வாகாடகப் பேரரசு, சாளுக்கிய, மற்றும் யாதவர்கள் போன்ற பல இந்திய வம்சங்கள் இப்பகுதியை ஆட்சி செய்துள்ளன.  
மும்பையைச் சுற்றியுள்ள பகுதி 16 முதல் 19 ஆம் நூற்றாண்டுகளில் போர்த்துகீசிய மற்றும் பிரித்தானிய ஆட்சியின் கீழ் இருந்தது. ஊரன் மகாராஷ்டிராவில் மராட்டிய சுதேச மாநிலங்களுக்கு உட்பட்ட பகுதியாக இருந்தது.
# ஊரன்

## நிலவியல்

ஊரன் 18.88° வடக்கு 72.94° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 21 மீற்றர் உயரத்தைக் கொண்டது.  
தீபகற்பமொன்றின் நுனியில் அமைந்துள்ள ஊரன் மாவட்டம் மூன்று பக்கங்களிலும் கடலால் சூழப்பட்டுள்ளது. ஊரன் நகரமே தீபகற்பத்தின் மையமாக அமைந்துள்ளது. தெற்கே கரஞ்சா கிராமமும், மோரா கிராமமும், வடக்கே துறைமுகமும் அமைந்துள்ளன. மும்பையைச் சுற்றியுள்ள உப்பு உற்பத்தியின் ஒரு பகுதியாக ஊரன் திகழ்கின்றது.  
ஊரனின் ஈரநிலங்கள் முன்னைய காலத்தில் பல வகையான பறவைகள் மற்றும் ஊர்வனவற்றின் இருப்பிடமாக இருந்தன.
# ஊரன்

## பொருளாதாரம்

ஊரனின் முக்கிய தொழில் மீன்பிடித்தல் ஆகும். மும்பையின் மீன் உற்பத்தியில் 80% வீதமான மீன்கள் ஊரன் மாவட்டத்தைச் சேர்ந்த மீனவர்களிடமிருந்து வருகிறது. குறிப்பாக கரஞ்சா மற்றும் மோரா கிராமங்கள் மீன் பிடித்தலில் முன்னணி இடத்தை வகிக்கின்றன.  
இரண்டாவது பெரிய தொழில் விவசாயம் ஆகும். ராய்காட் மாவட்டத்தில் அரிசி உற்பத்திக்கு இப்பகுதி பங்களிப்பு செய்கிறது. இந்தியாவில் அரிசி உற்பத்தியைப் பொறுத்தவரை ராய்காட் இரண்டாவது பெரிய மாவட்டமாகும்.  
கப்பல் போக்குவரத்து, கப்பல் கட்டுதல் மற்றும் துறைமுக ஆதரவு ஆகியவை யுரான் மாவட்டத்தின் முக்கிய பொருளாதார காரணிகளாகும். ஜவஹர்லால் நேரு துறைமுகம் (ஜே.என்.பி.டி) இந்தியாவின் மிகப்பெரிய கொள்கலன் முனையமாகும் . யுரான் மாவட்டத்தில் உள்ள மற்ற கொள்கலன் முனையங்களில் ஏபிஎம் டெர்மினல்கள் (முன்னர் ஜிடிஐ) மற்றும் டிபி வேர்ல்ட் (முன்னர் பிரித்தானிய தீபகற்ப மற்றும் ஓரியண்டல் நீராவி ஊடுருவல் நிறுவனம் ) ஆகியவை அடங்கும்.  
இந்திய கடற்படை மோரா அருகே ஒரு கடற்படை தளத்தை பராமரிக்கிறது. பாதுகாப்பு காரணங்களால் பயணக் கட்டுப்பாடுகள் விதிக்கப்படுகின்றன.  
எண்ணெய் மற்றும் இயற்கை எரிவாயு கழகம் (ஓ.என்.ஜி.சி) அருகே ஜிடிபிஎஸ்-எம்எஸ்இபி என்பது இயற்கை எரிவாயுவால் இயங்கும் ஆசியாவின் முதல் மின் உற்பத்தி நிலையமாகும்.  
பிற தொழிற்துறை மற்றும் உற்பத்திகளாக கிரைண்ட்வெல் நார்டன் லிமிடெட், என்ஏடி, மற்றும் ஸ்கோல்ஸ் மதுபானம் (2005 இல் மூடப்பட்டது) என்பன உள்ளன.
# ஊரன்

## புள்ளிவிபரங்கள்

ஊரன் வளர்ந்து வரும் நகரமாகும். 2001 ஆம் ஆண்டு இந்திய மக்கட் தொகை கணக்கெடுப்பில், ஊரன் 23,254 மக்கட் தொகையை கொண்டிருந்தது. இந்த எண்ணிக்கை 2011 ஆம் ஆண்டு மக்கட் தொகை கணக்கெடுப்பின்படி 30,439 ஆக உயர்ந்துள்ளது. மொத்த மக்கட் தொகையில் ஆண்கள் 53% வீதமாகவும், பெண்கள் 47% வீதமாகவும் காணப்படுகின்றனர். ஊரனில் மக்கட் தொகையில் 10–11% வீதமானோர் 6 வயதுக்குட்பட்டோர் ஆவார்கள்.  
ஊரனின் சராசரி கல்வியறிவு விகிதம் 2001 ஆம் ஆண்டில் 79% வீதமாக இருந்தது. இது 2011 ஆம் ஆண்டில் 82% வீதமாக உயர்ந்துள்ளது. பெண்களின் கல்வியறிவு ஆண் கல்வியறிவை விட பின்தங்கியிருக்கிறது. ஆண் கல்வியறிவு 2001 ஆம் ஆண்டில் ல் 83% வீதமாகவும், 2011 இல் 85% வீதமாகவும் காணப்பட்டது. பெண் கல்வியறிவு 2001 இல் 75% வீதமாகவும், 2011 ஆம் ஆண்டில் 79% வீதமாகவும் இருந்தது. இந்தியாவின் தேசிய சராசரி கல்வியறிவு விகிதம் சராசரி 59.5% ஆகும்.
# ஊரன்

## யுரானில் உள்ள பள்ளிகள்

- புத்த சைதன்யா நிறுவனங்கள், டாக்டர் ஆல்பர்ட் ஐன்ஸ்டீன் சர்வதேச பள்ளி, யுரான் (முன்மொழியப்பட்டது)
- போஸ்கோ ஆங்கிலப் பள்ளி, கணேஷ் நகர் -1, சதி எண்: 51, கரஞ்சா சாலை, யுரான், நவி மும்பை.
- யுஇஎஸ் பள்ளி, ஊரன்.
- செயின்ட் மேரி பள்ளி, யுரான்.
- ரோட்டரி பள்ளி, ஊரன்.
- இக்ரா பள்ளி, ஊரன்.
- துரோணகிரி உயர்நிலைப்பள்ளி, கரஞ்சா சாலை, ஊரன்.
# ஊரன்

## கலாச்சாரம்

ஊரனில் பல இந்து கோவில்கள் உள்ளன. அவற்றில் சில ஆண்டு விழாக்களை நடத்துகின்றன.  
ஊரனின் உள்ள மற்றொரு முக்கிய சுற்றுலா அம்சம் பிர்வாடி கடற்கரை ஆகும். இங்கு சுற்றுலாப் பயணிகள் வருகை தருகின்றனர்.  
துரோணகிரி மலையின் உச்சியில் உள்ள ஓ.என்.ஜி.சி ஆலைக்கு அருகில் துரோணகிரி என்ற பழைய இராணுவ கோட்டை அமைந்துள்ளது. போர்த்துகீசியர்களின் வசம் செல்வதற்கு முன்னர் இது ஒரு குறுகிய காலத்திற்கு மராத்திய கோட்டையாக இருந்தது என்று உள்ளூர்வாசிகள் தெரிவிக்கின்றனர். பாதுகாப்பு காரணங்களுக்காக நுழைவு தடை செய்யப்பட்டுள்ளது.  
கோபேட் கிராமம்: புனித கோபால்ககா மகாராஜ் சார்பாக கொண்டாடப்படும் தசமி விழாவிற்கு கோபாட் கிராமம் பிரபலமானது.  
துரோணகிரி மந்திர்: துரோணகிரி தேவியின் கோயிலாகும்.  
பஞ்சே-ஃபண்டே ஈரநிலங்களில் பறவைகள் அவதானிக்க ஏற்ற இடமாகும்.
# சவுத்ரி முகம்மது அலி

**சவுத்ரி முகம்மது அலி** (*Chaudhry Muhammad Ali *) (1905 சூலை 15 - 1982 திசம்பர் ) **முகம்மது அலி** என்றும் அழைக்கப்படும் இவர் 1955 ஆகத்து 12 அன்று நியமிக்கப்பட்ட பாக்கித்தானின் நான்காவது பிரதமர் ஆவார். 1956 செப்டம்பர் 12 அன்று தேசிய சட்டமன்றத்தில் நம்பிக்கையில்லாத் தீர்மானம் வெற்றிகரமாக நிறைவேற்றியதன் மூலம் பதவியிலிருந்து அகற்றப்படும் வரை பணியாற்றினார்.  
பாக்கித்தானின் அரசியலமைப்பின் முதல் தொகுப்பின் வாக்களிப்பு தொடர்பான குற்றச்சாட்டுகள் மற்றும் குடியரசுக் கட்சிக்கு ஆதரவான இரகசியத் தவறுகளை விசாரிக்கத் தவறியபோது இவரது கட்சியிடமிருந்து அரசியல் ஒப்புதலை இழந்ததற்காக இவரது நம்பகத்தன்மை கேள்விக்குள்ளாக்கப்பட்டது .
# சவுத்ரி முகம்மது அலி

## சுயசரிதை

இவர் 1905 சூலை 15 அன்று இந்தியாவின் பஞ்சாபின் ஜலந்தரில் பிறந்தார். இவரது குடும்பம் அரையன் குலத்தினர் ஆவர். இவரது பெயருக்கு முன் உள்ள சவுத்ரி என்ற *முன்னொட்டு* குடும்பத்தின் நிலத்தை வைத்திருக்கும் நிலையை குறிக்கிறது.  
மெட்ரிகுலேசனுக்குப் பிறகு, இவர் அறிவியலில் மிகுந்த ஆர்வம் காட்டினார். முதலில் லாகூரில் உள்ள பஞ்சாப் பல்கலைக்கழகத்தில் சேர்ந்து, அங்கு 1925 இல் வேதியியலில் இளம் அறிவியல் பட்டம் பெற்றார் . பின்னர், 1927 ஆம் ஆண்டில், பஞ்சாப் பல்கலைக்கழகத்தில் வேதியியலில் முதுகலை அறிவியல் பட்டம் பெற்றார். மேலும் 1928 வரை இசுலாமியக் கல்லூரியில் விரிவுரையாளராக பணிபிரிந்தார்.
இவரது மகன் காலித் அன்வர் ஒரு பிரபலமான வழக்கறிஞரும், அரசியலமைப்பு நிபுணருமாவார். அவர் ஷெரீப்பின் நிர்வாகங்களில் சட்டம் மற்றும் நீதி அமைச்சராக பணியாற்றினார். அதே நேரத்தில் இவரது இளைய மகன் அம்ஜத் அக்சன் அலி நன்கு அறியப்பட்ட மருத்துவர் ஆவார்.
# சவுத்ரி முகம்மது அலி

## ஆட்சிப் பணி

1928 ஆம் ஆண்டில், இவர் இந்திய ஆட்சிப்பணியில் சேர்ந்தார். முதலில் தணிக்கை மற்றும் கணக்கு சேவையில் கணக்காளராக பணிபுரிந்தார், மேலும் பகவல்பூர் மாநிலத்தை தணிக்கை செய்ய நியமிக்கப்பட்டார்.  
1947 இல் இந்தியா பிரிக்கப்பட்ட நேரத்தில், இந்தியாவின் மூத்த ஆட்சிப்பணி அதிகாரிகளில் ஒருவரான இவர், 1947 ஆகத்து 15 அன்று பாக்கித்தானைத் தேர்வு செய்தார்.  
1947 இல் பாக்கித்தான் நிறுவப்பட்டப் பின்னர், விக்டர் டர்னருடன் இணைந்து நிதி அமைச்சர் சர் குலாம் முகம்மதுவின் கீழ் நிதிச் செயலாளராக மாற்றப்பட்டார். ஆனால் இந்த நியமனம் அமைச்சரவை மறுசீரமைப்பு காரணமாக 1948 வரை மட்டுமே நீடித்தது.  
1955 ஆகத்து 11 அன்று, போக்ராவின் திறமையான நிர்வாகம் பதவி நீக்கம் செய்யப்பட்ட பின்னர், இவர் முகமது அலி அப்போதைய ஆளுநர் இஸ்கந்தர் மிர்சாவால் பாகிஸ்தானின் பிரதமராக நியமிக்கப்பட்டார்.
# சவுத்ரி முகம்மது அலி

## இறப்பு

1967 ஆம் ஆண்டில், இவர் தனது சுயசரிதையை எழுதினார் மற்றும் 1980 திசம்பர் 2 ஆம் தேதி கராச்சியில் உள்ள தோட்டத்தில் இருதய அடைப்புக் காரணமாக இறந்தார் .
# நியூசிலாந்து துடுப்பாட்ட அணியின் ஆத்திரேலியச் சுற்றுப்பயணம், 2019–20

முதல் இரு போட்டிகளில் வென்ற ஆத்திரேலியா ட்ரான்ஸ்-டாஸ்மன் கிண்ணத்தை தக்கவைத்துக் கொண்டது. பிறகு 3வது போட்டியிலும் வென்று 3-0 என்ற கணக்கில் தொடரைக் கைப்பற்றியது.
# நியூசிலாந்து துடுப்பாட்ட அணியின் ஆத்திரேலியச் சுற்றுப்பயணம், 2019–20

## அணிகள்

| * டிம் பெயின் (த., இ.க.)
* பாட் கம்மின்ஸ் (து.த)
* ட்ராவிஸ் ஹெட் (து.த)
* கேமரன் பான்கிராஃப்ட்
* ஜோ பர்ன்ஸ்
* ஜோசு ஆசில்வுட்
* மார்னஸ் லபுஷேன்
* நேத்தன் லியோன்
* மைக்கேல் நேசர்
* ஜேம்ஸ் பட்டின்சன்
* பீட்டர் சிடில்
* ஸ்டீவ் சிமித்
* மிட்செல் ஸ்டார்க்
* மைக்கேல் ஸ்வெப்சன்
* மாத்தியூ வேட்
* டேவிட் வார்னர் | * கேன் வில்லியம்சன் ( த. )
* டாட் அஸ்டில்
* டாம் ப்ளண்டெல்
* டிரென்ட் போல்ட்
* கொலின் டி கிரான்ஹோம்
* லொக்கி பெர்கசன்
* மாட் என்றி
* கைல் ஜேமிசன்
* டாம் லாத்தம்
* ஹென்றி நிக்கோல்ஸ்
* கிளென் ஃபிலிப்ஸ்
* ஜீத் ராவல்
* மிட்செல் சான்ட்னர்
* வில்லியம் சோமர்வில்
* டிம் சௌத்தி
* ராஸ் டைலர்
* நீல் வாக்னர்
* பி. ஜே. வட்லிங் ( இ.க. ) | } |
| --- | --- | --- |  
2வது தேர்வுப் போட்டிக்கு முன்பு காயம் காரணமாக ஜோஷ் ஹேசல்வுட் ஆத்திரேலிய அணியில் இருந்து நீக்கப்பட்டு அவருக்கு மாற்றாக பீட்டர் சிடில் சேர்க்கப்பட்டார். நியூசிலாந்து அணியில் இருந்து காயம் காரணமாக லொக்கி பெர்கசன் நீக்கப்பட்டு அவருக்கு மாற்றாக கைல் ஜேமின்சன் சேர்க்கப்பட்டார். 3வது தேர்வுப் போட்டிக்கு முன்பு ஆத்திரேலிய அணியில் மைக்கல் ஸ்வெப்சன் சேர்க்கப்பட்டார். 3வது தேர்வுப் போட்டிக்கு முன்பு காயம் காரணமாக டிரென்ட் போல்ட் நியூசிலாந்து அணியில் இருந்து நீக்கப்பட்டு அவருக்கு மாற்றாக வில்லியம் சோமர்வில் சேர்க்கப்பட்டார். 3வது தேர்வுப் போட்டிக்கு முன்பு நியூசிலாந்து அணியில் கேன் வில்லியம்சன், ஹென்றி நிக்கோல்ஸ் ஆகிய இரு வீரர்களுக்கு காய்ச்சல்-போன்ற அறிகுறிகள் தென்பட்டதால் அவர்களுக்கு முன்னேற்பாடாக கிளென் பிலிப்சு சேர்க்கப்பட்டார்.
# ஸ்ரீ வத்சா கல்வியியல் கல்லூரி, மேட்டமலை

**ஸ்ரீ வத்சா கல்வியியல் கல்லூரி** விருதுநகர் மாவட்டத்திலுள்ள ஒரு கல்வியியல் கல்லூரி ஆகும். இது சாத்தூருக்கு அருகே உள்ள மேட்டமலையில் அமைந்துள்ளது. இக்கல்லூரியில் இளங்கலை கல்வியியல் படிப்பில் 100 மாணவர்கள் சேர்க்கைக்கான அனுமதி உள்ளது. இக்கல்லூரி தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டுள்ளது.
# அமீத் கான் (வழக்கறிஞர்)

**அமீத் கான் (ஆங்கிலம்: Hamid Khan)** 1945 ஏப்ரல் 16 அன்று பிறந்த இவர் ஒரு பாக்கித்தான் எழுத்தாளரும், அரசியல்வாதியும் ஆவார். மேலும் இவர் உச்ச நீதிமன்ற வழக்கறிஞராகப் பணியாற்றிவர் ஆவார். அவர் தற்போது பாக்கித்தானின் தெஹ்ரீக்-இ-இன்சாஃப் என்ற கட்சியின் மூத்த துணைத் தலைவராக பணியாற்றி வருகிறார்.  
பாக்கித்தானிய சட்ட மாணவர்களுக்கு படிக்க பரிந்துரைக்கப்பட்ட பல புத்தகங்களை அமீத் கான் எழுதியுள்ளார். அமீத் கான் பஞ்சாப் பல்கலைக்கழகம் மற்றும் இல்லினாய்ஸ் பல்கலைக்கழகத்தில் சட்டம் பயின்றார். மேலும், முப்பது ஆண்டுகளுக்கும் மேலாக பயிற்சி செய்து வருகிறார்.
# அமீத் கான் (வழக்கறிஞர்)

### தனிப்பட்ட வாழ்க்கை

அமீத் கான் குல்னாஸ் கான் என்பவரைத் திருமணம் செய்து கொண்டார், அவருக்கு மூன்று மகன்களும் ஒரு மகளும் உள்ளனர். அவரது மகன்களில் ஒருவரான சிக்கந்தரும் ஒரு வழக்கறிஞர் ஆவார். அமீத் கானுக்கு அவரது மகள் பிஸ்ஸா கான் மூலம் மூன்று பேத்திகள் (ருபீனா, மலாக் மற்றும் செசா) உள்ளனர். இவரது மருமகள் சரின் சதேகி அல்-ஜசீரா என்ற ஊடகத்தின் ஆங்கில பங்களிப்பாளர் ஆவார். சரின் சதேகி இவரது இரண்டாவது மகன் திலாவரை மணந்தார்.
# அமீத் கான் (வழக்கறிஞர்)

## தொழில்முறை பின்னணி

ஒரு முக்கிய வழக்கறிஞரான கான் பாக்கித்தான் வழக்குரைஞர் கழகத்தின் செயற்குழுத் தலைவராகவும் (சி.இ.சி) ,அதன் துணைத் தலைவராகவும், பஞ்சாப் வழக்குரைஞர் கழகத்தின் முன்னாள் துணைத் தலைவராகவும், பாக்கித்தானின் உச்ச நீதிமன்ற வழக்குரைஞர் சங்கத்தின் முன்னாள் தலைவராகவும் பணியாற்றியுள்ளார். முந்தைய பதவிகளில் அவர் லாகூர் உயர் நீதிமன்ற வழக்குரைஞர் சங்கத்தின் தலைவராக பணியாற்றினார். அவர் பாக்கித்தானின் உச்ச நீதிமன்றம் மற்றும் உயர் நீதிமன்றங்களின் வழக்கறிஞராக உள்ளார், மேலும் லாகூரை தளமாகக் கொண்ட ஒரு சட்ட நிறுவனமான கொர்னேலியஸ், லேன் மற்றும் முப்தி ஆகியோரின் நிறுவன பங்காளிகளில் ஒருவர்.
# அமீத் கான் (வழக்கறிஞர்)

## தலைமை நீதிபதியின் வழக்கறிஞர்

அமீத் கான் பாகிஸ்தான் தலைமை நீதிபதி திரு. இப்திகர் முஹம்மது சவுத்ரியின் வழக்கறிஞராக இருந்தார். பாக்கித்தானின் அதிபர் பர்வேஸ் முஷாரஃப் தலைமை நீதிபதிக்கு எதிராக ஒரு குறிப்பை முன்வைத்தபோது, சவுத்ரி இந்த வழக்கை நீதிமன்றத்தில் சந்திக்க முடிவு செய்தார். பாக்கித்தானின் வழக்குரைஞர் இயக்கத்திற்கு அமீத் கான் கணிசமான பங்களிப்பை வழங்கினார், இது பாக்கித்தானின் தலைமை நீதிபதியாக சவுத்ரியை கொண்டு செல்ல வழிவகுத்தது. மேலும், பஞ்சாப் பல்கலைக்கழகம், ஆட்சிப்பணி நிறுவனம், தேசிய பொது நிர்வாக நிறுவனம் மற்றும் பாக்கித்தான் பணியாளர் நிர்வாகக் கல்லூரி ஆகியவற்றில் கான் பல்வேறு சட்டப் பாடங்களில் கான் தொடர்ந்து விரிவுரை செய்கிறார்.
# அமீத் கான் (வழக்கறிஞர்)

## எழுதியுள்ள புத்தகங்கள்

அவர் சட்டப் பாடங்களில் ஐந்து புத்தகங்களை எழுதியுள்ளார், அவற்றில் மூன்று இஸ்லாமிய மரபுரிமை சட்டம், நிர்வாகச் சட்டத்தின் கோட்பாடுகள் மற்றும் பாக்கித்தானில் உள்ள அரசு ஊழியர்களுக்கான நிர்வாக தீர்ப்பாயங்கள் போன்றவை சட்டப் பள்ளிகளில் பாடப்புத்தகங்களாக பரிந்துரைக்கப்படுகின்றன. அதே போல் தி ஹேக் அகாடமி ஆஃப் இன்டர்நேஷனல் லாவின் உறுப்பினராகவும் உள்ளார். அவரது "பாகிஸ்தானின் அரசியலமைப்பு மற்றும் அரசியல் வரலாறு" என்ற புத்தகம் எல்.எல்.பி மட்டத்தில் கற்பிக்கப்படுகிறது, மேலும் இது பாக்கித்தானை உருவாக்குவது பற்றிய விரிவான குறிப்பாகும். எல்.எல்.எம் மட்டத்திலும் அவரது பணி கற்பிக்கப்படுகிறது.
# மக்ரானா

**மக்ரானா** என்பது ராஜஸ்தானின் மையத்தில் அமைந்துள்ள ஒரு நகர்ப்புற நகரம் ஆகும். இந்த தெஹ்ஸில் 136 கிராமங்களை அதன் அதிகார எல்லைக்குள் கொண்டுள்ளது. இதனால் நாகவுர் மாவட்டத்தில் மிகப்பெரிய தெஹ்ஸிலாக திகழ்கின்றது. மக்ரானா ஜெய்ப்பூருக்கு மேற்கே 110 கி.மீ. (68 மைல்) தொலைவிலும், ஜோத்பூருக்கு வடகிழக்கில் 190 கி.மீ. (120 மைல்) தொலைவிலும் உள்ளது. யுனெஸ்கோவின் உலக பாரம்பரிய தளமான தாஜ்மகாலை கட்டுவிப்பதற்கான பளிங்குகள், கைவினைஞர்களை வழங்குவதில் மக்ரானாவின் பங்கு அளப்பரியது. இது மாநிலத்தில் வளரும் நகரங்களில் ஒன்றாக திகழ்கின்றது. மக்ரானா மார்பிள் என்று அழைக்கப்படும் மக்ரானா நகரத்தைச் சேர்ந்த பளிங்கு உலகளாவிய பாரம்பரிய கல் வளங்களின் அந்தஸ்தைப் பெறுகிறது.
# மக்ரானா

## புவியியல்

மக்ரானா நகரம் 27.05 ° வடக்கு 74.72 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 408 மீற்றர் (1,339 அடி) உயரத்தைக் கொண்டுள்ளது. இது ஆரவல்லி மலைத்தொடரின் மத்தியில் அமைந்துள்ளது. மேலும் இந்த மலைகள் நகரின் பளிங்கு உற்பத்தியின் மூலமாகும்.
# மக்ரானா

## வரலாறு

மக்ரானா பிரித்தானிய இந்தியாவில் ஜோத்பூர் மாநிலத்தின் ஒரு பகுதியாக இருந்தது. இது உலகின் புகழ்பெற்ற சில வெள்ளை பளிங்கு தளங்களுக்கு சொந்தமான நகரமாகும். இந் நகரின் பளிங்குகளால் தாஜ்மஹால் , கொல்கத்தாவின் விக்டோரியா நினைவு மண்டபம் , ஜெய்ப்பூரின் பிர்லா கோயில் மற்றும் தெற்கு ராஜஸ்தானில் உள்ள தில்வாராவின் ஜெயின் கோயில் ஆகிய வரலாற்றுத் தலங்கள் கட்டப்பட்டுள்ளன. மக்ரானாவில் குடியேறிய 1800 கைவினைஞர்கள் சிந்து மற்றும் பலுசிஸ்தானின் தெற்கில் உள்ள ஒரு கடலோரப் பகுதியிலிருந்து வந்ததாக கருதப்படுகின்றது. இந்த கைவினைஞர்கள் தாஜ்மஹால் கட்ட இந்தியா வந்தார்கள்.
# மக்ரானா

## பொருளாதாரம்

இந்த நகரம் இரயில் பாதைகள் மற்றும் பிற போக்குவரத்துகளினால் சேவை செய்யப்படுகிறது. இது ஜெய்ப்பூர், பர்பட்சர் மற்றும் ஜோத்பூர் இடையே ஒரு முக்கிய சந்திப்பாக செயற்படுகின்றது.  
மாக்ரானா நாகவுர் மாவட்டத்தில் உள்ள ஒரு பெரிய நகரமாகும். ஆரவல்லி மலை எல்லைகளில் உள்ள 900 சுரங்கங்களில் 40,000 தொழிலாளர்கள் பணி புரிகின்றார்கள். ராஜஸ்தானில் முக்கிய பளிங்கு மையமாக மக்ரானா திகழ்கின்றது. மக்ரானா பளிங்கு பழமையானதாகவும், தரத்தில் மிகச் சிறந்ததாகவும் கருதப்படுகிறது.  
தற்போது மக்ரானாவின் பளிங்கு உற்பத்தி ஆண்டுக்கு 19.20 மில்லியன் தொன்கள் ஆகும். இதனால் பெறப்படும் ஆண்டு வருமானம் (ஐ.என்.ஆர்) 20036 கோடி ஆகும். தனிநபர் வருமானம் 50,000 ரூபாய், இது தேசிய சராசரியான 46,000 ரூபாயை விட அதிகம். இது ராஜஸ்தானின் வளமான நகராட்சி ஆகும்.  
சுற்றியுள்ள 200 கிராமங்களைச் சேர்ந்த 100,000 க்கும் மேற்பட்ட மக்களுக்கு மக்ரானா வேலைவாய்ப்பு அளிக்கிறது. கொல்கத்தாவின் விக்டோரியா நினைவகம் , ஆக்ராவில் உள்ள தாஜ்மஹால் , மும்பையில் ரவுதத் தஹெரா மற்றும் தெற்கு ராஜஸ்தானில் உள்ள தில்வார சமண கோயில் ஆகியவை மக்ரானாவின் பளிங்கினால் கட்டப்பட்டுள்ளன. மக்ரானா பளிங்கு பயன்படுத்தப்பட்ட வேறு சில நினைவுச் சின்னங்களாவன மும்பையின் ஹாஜி அலி தர்கா , மைசூர் ஜெயின் கோயில் மற்றும் லக்னோவின் அம்பேத்கர் பூங்கா என்பனவாகும்.
# மக்ரானா

## மக்ரானா பளிங்குகளினால் கட்டப்ட்ட பிரபலமான கட்டிடங்கள்

தாஜ் மஹால்  
கொல்கத்தாவின் விக்டோரியா நினைவு  
ஆப்கானிஸ்தான் நாடாளுமன்ற கட்டிடம்  
சமண கோயில் மைசூர்  
மசார்-இ-காயிட் ( முஹம்மது அலி ஜின்னாவின் கல்லறை)  
அம்பேத்கர் பூங்கா, லக்னோ  
ஜெய்ப்பூரின் பிர்லா கோயில்  
தில்வார சமண கோயில்  
ஷேக் சயீத் மசூதி , ( அபுதாபி , யுஏஇ )  
ஜஸ்வந்த் தாதா ஜோத்பூர்  
சீனா கார்டன், மும்பை  
திருப்பதி: ஸ்ரீ பிரம்மேஷ்வர் பர்ஷ்வநாத் ஸ்வர்ன் சமண கோயில் என்று அழைக்கப்படும் தங்க சமண கோயில்
# பாக்ச்சு

**பாக்ச்சு** (*bakhsh*, , ) என்பது ஈரானின் ஆட்சிப் பிரிவுகளுள் ஒன்றின் பெயராகும். பல நேரங்களில், இச்சொல்லானது மண்டலம் (County) என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம்.